***Bohemian Rhapsody*** er en biografisk drama- og musikkfilm fra 2018 om det britiske bandet Queen som fokuserer på vokalisten Freddie Mercurys liv frem til og med Queens opptreden på Live Aid-konserten på Wembley stadion 13. juli 1985, seks år før han døde. Filmens tittel er hentet fra sangen *Bohemian Rhapsody* som Queen lanserte i 1975. Filmen er en britisk/amerikansk samproduksjon mellom 20th Century Fox, New Regency, GK Films og Queen Films med Fox som distributør. Filmen er regissert av Bryan Singer og hovedrollene spilles blant annet av Rami Malek, Lucy Boynton, Gwlym Lee, Ben Hardy og Joseph Mazzello. Dessuten har Aidan Gillen, Tom Hollander, Allen Leech og Mike Myers mindre roller.

Manus er skrevet av Anthony McCarten og produsenter er Graham King og Jim Beach, som tidligere var manager for Queen.

Originalbandets medlemmer, Brian May og Roger Taylor, var kreative konsulenter for filmen.

Opptakene til filmen startet i London i september 2017 med Singer som regissør. Han fikk sparken i desember på grunn av fravær og at han ikke kom overens med resten av ensemblet. Dexter Fletcher ble hyret inn for å fullføre filmen. Singer er likevel kreditert alene som regissør siden reglene for forbundet Directors Guild of America krever at det bare oppgis én regissør på en film. Opptakene ble avsluttet i januar 2018.

Filmen hadde premiere i Storbritannia 24. oktober 2018, i Tyskland, Sveits og Østerrike 31. oktober og i USA og Norge den 2. november 2018. Filmen fikk blandet mottakelse av kritikerne, men Maleks innsats i rollen som Mercury fikk enstemmig positiv omtale.

Produksjon
----------

### Utvikling

Filmen ble annonsert av Brian May i et intervju på BBC den 17. september 2010. Han fortale at Sacha Baron Cohen skulle ha rollen som Freddie Mercury, Graham King skulle være medprodusent og Peter Morgan skulle skrive manus.

I april 2011 bekreftet May at produksjonen var i gang. I juli 2013 ble det kjent at Baron Cohen var ute av prosjektet. Etter sigende ønsket han en mer "voksen" film, men bandmedlemmene ønsket en mer familievennlig tilnærming. Det kom etter hvert frem av May og Roger Taylor så at Baron Cohens tidligere roller som Ali G og Borat kunne virke distraherende for filmens publikum.

I november 2015 ble Anthony McCarten knyttet til prosjektet som nå hadde fått arbeidstittelen *Bohemian Raphsody*. 

McCartens første utkast til manus var klart i februar 2016. Et år senere var Singer i samtaler for å ta over regien av filmen, Rami Malek var satt inn for å spille Mercury og Gemma Arterton skulle ha rollen som Mercurys partner, Mary Austin.

Rollebesetning
--------------

4. november 2016 ble det offentliggjort at Rami Malek skulle spille hovedrollen i filmen. 21. august 2017 kom bekreftelsen av hvem som skulle spille i de andre sentral rollene: Ben Hardy som trommis Roger Meddows-Taylor, Gwilym Lee som soligitarisk Brian May og Joseph Mazzello som bassgitarisken John Deacon. 30. august ble det rapportert at Allen Leech hadde fått rollen som Mercurys personlige manager, Paul Prenter, som jobbet for ham fra 1977 til 1982 da har fikk sparken for å har solgt personlig informasjon om Mercury til britiske aviser.
6. september 2017 ble Lucy Boynton annonsert i rollen som Mercurys kjæreste og forlovede, Mary Austin. 11. september 2017 ble Mike Myers en del av besetning i rollen som EMI-sjefen Ray Foster. 22. september 2017 ble Aaron McCusker annonsert i rollen som Mercurys kjæreste i lang tid, Jim Hutton. 26. september 2017 kom Aidan Gillen til som John Reid, bandets andre manager – fra 1975 til 1978 etter at han tok over etter Norman Sheffield i Trident Studios og også at Tom Hollander skulle spille Jim Beach, den tredje manageren som tok over i 1978.

Opptak
------

Forproduksjonen startet i juli 2017 i Storbritannia, mens filmopptakene ble påbegynt i London i september En replika av Live Aid-scenen på Wembley ble bygget og plassert på Bovingdon flyplass nær Hemel Hempstead, hvor det ble gjennomført prøver 7. september.

Queenarkivaren Greg Brooks var sentral i arbeidet med å gjenskape hver scene så lik det opprinnelige som mulig. Han arbeidet daglig gjennom flere måneder med Fox for å finne svar på spørsmål

Da Malek ble kontaktet om rollen som Mercury, hadde han bare overfladisk kjennskap til Queen. For å «bli» Mercury, måtte han arbeide intensivt med en bevegelsestrener (og lære seg å snakke med tannprotese). Malek uttalte: "Jeg måtte gjenskape ting han gjorde automatisk på scenen. Jeg sa mange ganger til meg selv «dette går ikke». Etter at filmen var ferdig, sa Malek at har ble super-fan av Queen. Malek sang deler av filmen, mens produsentene satte inn biter fra Queens sanger og også deler sunget av Marc Martel.

1. desember 2017 skrev The Hollywood Reporter at 20th Century Fox hadde stoppet produksjonen midlertidig på grunn av "uventet utilgjengelighet" fra regissør Brian Singer, med kilder som sa at Singer ikke hadde kommet tilbake til sette etter Thanksgiving, slik at produsentene ble nervøse for produksjonen og startet diskusjoner om å mulig erstatte ham. Filmfotografen Newton Thomas Sigel måtte gå inn og regissere i Singers fravær. 4. desember, da det gjenstod ca 2 uker med opptak, fikk Singer avskjed som regissør.

6. desember 2017 ble Dexter Fletcher annonsert som erstatter i regissørstolen. 29. januar 2018 posterte flere av rolleinnehaverne meldinger på sosiale medier om at opptakene var ferdige.

Regikreditering
---------------

Ifølge reglene for Directors Guild of America kan bare en regissør krediteres for en film og forbundet har alene styringen med på hvem det skal være. Selv om Dexter Fletcher erstattet Bryan Singer før innspillingen var fullført, annonserte produsenten Graham King i juni 2018 at Singer ville krediteres for regi på den ferdig filmen. Fletcher ble krediter som utøvende produsent.

Musikk
------

John Ottman som har samarbeidet ofte med Singer, komponerte filmens musikkside. Et album med det offisielle lydsporet med flere Queenlåter, 11 innspillinger som tidligere ikke var utgitt, inkludert fem spor fra den 21 minutter lange opptredenen på Live Aid i juli 1985 som ikke er utgitt på plate, ble utgitt av Hollywood Records på CD, kassett og digitale formater den 19. oktober 2018, mens versjonen på vinyl følger i februar eller mars 2019.

Mottakelse
----------

### Billettsalg

Den 4. november 2018 hadde filmen spilt inn brutto $50 millioner i USA og Canada og $91,7 millioner i andre land, totalt $141,7 millioner, mens produksjonsbudsjettet var rundt $51 millioner.

### Anmeldelser

På Rotten Tomatoes har filmen oppnådd 60 % basert på 246 anmeldelser og en gjennomsnittlig rating på 6/10 (147/99).
Til tross for at Bohemian Rhapsody fikk relativt dårlige kritikker, ble den en verdenssuksess og en publikumsfavoritt. Den har også blitt prisbelønt med priser som Golden Globe, STL-awards og er nominert til fem Oscar kategorier. I tillegg har Rami Malek vunnet mange priser for rollen som Freddie Mercury.

Referanser
----------

1. ↑  ‘Bohemian Rhapsody’ Sees Mixed Reviews as Critics Praise Rami Malek, besøkt 4. november 2018
2. ↑  Filmanmeldelse «Bohemian Rhapsody»: Fjern Freddie, besøkt 4. november 2018
3. ↑  Anmeldelse: «Bohemian Rhapsody» God save the Queen, besøkt 4. november 2018
4. ↑  Filmpolitiet Bohemian Rhapsody, besøkt 4. november 2018
5. ↑  Sacha Baron Cohen to play Freddie Mercury, besøkt 4. november 2018
6. ↑  Sacha Baron Cohen is perfect to play Freddie Mercury but we can't mess up his legacy, says Brian May, besøkt 4. november 2018
7. ↑  Sacha Baron Cohen Exits Freddie Mercury Biopic Over Creative Differences With Queen, besøkt 4. november 2018
8. ↑  ‘Theory Of Everything’s Anthony McCarten Scripting Freddie Mercury Pic For GK Films; Ben Whishaw In The Wings?, besøkt 4. november 2018
9. ↑  Queen Movie Amping Up With Bryan Singer & Rami Malek As Freddie Mercury, besøkt 4. november 2018
10. ↑  ‘Mr. Robot’ Star Rami Malek to Play Freddie Mercury in Queen Biopic, besøkt 4. november 2018
11. ↑  Queen Pic ‘Bohemian Rhapsody’ Finds Bandmates In Ben Hardy, Gwilym Lee & Joe Mazzello, besøkt 4. november 2018
12. ↑  Allen Leech Joins ‘Bohemian Rhapsody’ As Paul Prenter, Freddie Mercury’s Judas, besøkt 4. november 2018
13. ↑  ‘Bohemian Rhapsody’: Lucy Boynton Joins Queen Pic As Mary Austin, besøkt 4. november 2018
14. ↑  Mike Myers Comes Full Circle With ‘Bohemian Rhapsody’, besøkt 4. november 2018
15. ↑  ‘Bohemian Rhapsody’: Aaron McCusker Cast As Freddie Mercury Boyfriend Jim Hutton, besøkt 4. november 2018
16. ↑  Queen Pic ‘Bohemian Rhapsody’ Tunes Up For Fall Start With Bryan Singer, Rami Malek, besøkt 4. november 2018.
17. ↑  The show must go on... again! Live Aid stage is transported to a muddy field near Hemel Hempstead as filming for Freddie Mercury biopic starring Rami Malek gets underway, besøkt 4. november 2018
18. ↑  Fox Halts Production on Queen Biopic Due to Bryan Singer Absence, besøkt 4. november 2018
19. ↑  Freddie Goes to Hollywood: How ‘Bohemian Rhapsody’ Finally Got Made, besøkt 4. november 2018
20. ↑  Bryan Singer: Illness forces director to stop work on Freddie Mercury film, besøkt 4. november 2018
21. ↑  Bryan Singer Fired From Directing Queen Biopic After On-Set Chaos (Exclusive), besøkt 4. november 2018
22. ↑  Dexter Fletcher Replaces Bryan Singer On ‘Bohemian Rhapsody’, besøkt 4. november 2018
23. ↑  ‘Bohemian Rhapsody’ Director Dexter Fletcher on the Pressure of Replacing Bryan Singer — Exclusive, besøkt 4. november 2018
24. ↑  Fox Fired Bryan Singer, but It Won’t Be Able to Remove Him as the Director of ‘Bohemian Rhapsody’, besøkt 4. november 2018
25. ↑  Bryan Singer to Get Directing Credit on Queen Biopic 'Bohemian Rhapsody', besøkt 4. november 2018
26. ↑  Bryan Singer Will Get Directing Credit on ‘Bohemian Rhapsody’, besøkt 4. november 2018
27. ↑  Queen Unearth Live Aid Recordings for ‘Bohemian Rhapsody’ Soundtrack, besøkt 4. november 2018
28. ↑  Queen To Release Bohemian Rhapsody Original Film Soundtrack On October 19, besøkt 4. november 2018
29. ↑  Queen to release Bohemian Rhapsody film soundtrack, besøkt 4. november 2018
30. ↑  Bohemian Rhapsody, besøkt 4. november 2018
31. ↑  Bohemian Rhapsody, besøkt 4. november 2018

Eksterne lenker
---------------

* (en) *Bohemian Rhapsody* på Internet Movie Database Rediger på Wikidata

* (no) *Bohemian Rhapsody* hos Filmfront Rediger på Wikidata

* (da) *Bohemian Rhapsody* i Danmark Nationale Filminstitut Rediger på Wikidata

* (en) *Bohemian Rhapsody* på AllMovie Rediger på Wikidata

* (fr) *Bohemian Rhapsody* på Allociné Rediger på Wikidata

* (nl) *Bohemian Rhapsody* på MovieMeter Rediger på Wikidata

* (en) *Bohemian Rhapsody* på Turner Classic Movies Rediger på Wikidata

* (en) *Bohemian Rhapsody* på Rotten Tomatoes Rediger på Wikidata

* (en) *Bohemian Rhapsody* på Metacritic Rediger på Wikidata

* (en) *Bohemian Rhapsody* på Box Office Mojo Rediger på Wikidata

| * v
* d
* r
Queen |
| --- |
| 
* **Freddie Mercury**
* **Brian May**
* **John Deacon**
* **Roger Taylor**

 |
| Studioalbum | 
* *Queen*
* *Queen II*
* *Sheer Heart Attack*
* *A Night at the Opera*
* *A Day at the Races*
* *News of the World*
* *Jazz*
* *The Game*
* *Flash Gordon*
* *Hot Space*
* *The Works*
* *A Kind of Magic*
* *The Miracle*
* *Innuendo*
* *Made in Heaven*

 |
| Livealbum | 
* *Live Killers*
* *Live Magic*
* *Live at Wembley ’86*
* *At the Beeb*
* *Queen on Fire – Live at the Bowl*
* *Queen Rock Montreal*

 |
| Samlealbum | 
* *Greatest Hits*
* *Greatest Hits II*
* *Classic Queen*
* *The 12" Collection*
* *Queen Rocks*
* *The Crown Jewels*
* *Greatest Hits III*
* *Stone Cold Classics*
* *The A-Z of Queen, Volume 1*
* *Queen: The Singles Collection Volume 1*
* *Queen: The Singles Collection Volume 2*
* *Queen: The Singles Collection Volume 3*
* *Absolute Greatest*

 |
| Annet | 
* Queen + Paul Rodgers
* Ibex
* Larry Lurex
* Smile
* The Cross
* *Queen: The Eye*
* Musikalen *We Will Rock You*
* The Mercury Phoenix Trust
* Spike Edney
* Jim Beach
* John Reid
* *SingStar Queen*
* *The Official International Queen Fan Club*

 |
| 
* Diskografi
* Sanger

 |

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** NKC **·** BNE **·** BBC Things
 |